16/01/2013 | Administración LocalMunicipal
Muros
Bases reguladoras e a convocatoria de axudas para a rehabilitación de edificios e vivendas da área de rehabilitación do casco histórico

Bases reguladoras e a convocatoria de axudas para a rehabilitación de edificios e vivendas da área de rehabilitación do casco histórico, fase 10 A Xunta de Goberno Local, na sesión que tivo lugar o día de de 2012 acordou a aprobación e a publicación das bases reguladoras e a convocatoria de axudas para a rehabilitación de edificios e vivendas da área de rehabilitación do casco histórico da vila de Muros, fase 10.ª, cuxo contido íntegro é o seguinte: BASES REGULADORAS E CONVOCATORIA DE AXUDAS PARA A REHABILITACIÓN DE EDIFICIOS E VIVENDAS DA ÁREA DE REHABILITACIÓN DO CASCO HISTÓRICO DA VILA DE MUROS CORRESPONDENTES Á FASE 10.ª 1. Obxecto. Estas bases teñen por obxecto, mediante o procedemento de tramitación anticipada de gasto, regular a concesión das axudas destinadas a financiar os gastos que derivan das actuacións de rehabilitación dos edificios e vivendas situadas no ámbito da área de rehabilitación do casco histórico, con cargo á fase 10.ª do convenio asinado polo Concello para tal obxecto, no marco do Plan estatal de vivenda e rehabilitación 2009-2012. A convocatoria realízase ao abeiro do prescrito na Ordenanza xeral reguladora das axudas á rehabilitación de vivendas e edificios da área de rehabilitación do conxunto histórico da vila de Muros, acordo adoptado polo Pleno da Corporación na sesión que tivo lugar o día 29 de novembro de 2007. En atención á natureza das subvencións, o procedemento de concesión será o de concorrencia non competitiva, de acordo co previsto polo artigo 19.2 da Lei 9/2007, do 13 de xuño, de subvencións de Galicia.2. Persoas beneficiarias. Poderán ser beneficiarias as persoas promotoras das actuacións de rehabilitación, na súa condición de propietarias, arrendatarias ou titulares dalgún dereito de uso sobre algunha vivenda situada no ámbito territorial ao que se refire o artigo 4º da Ordenanza reguladora das axudas á rehabilitación de edificios e vivendas en execución do Plan especial de protección e rehabilitación do conxunto histórico artístico de Muros, PEPCHA, nas condicións establecidas no art.45 do Decreto 402/2009, do 22 de outubro, polo que se establecen as axudas públicas en materia de vivenda a cargo da Comunidade Autónoma de Galicia e se regula a xestión das previstas no Real decreto 2066/2008, do 12 de decembro, para o período 2009-2012 (Decreto 402/2009 de aquí en diante). 3. Tipos de axudas. As axudas consisten en subvencións a fondo perdido do custo das actuacións de rehabilitación, polo importe que máis adiante se determina, e préstamos convidos cuxa contía máxima será a diferencia entre o orzamento protexido das actuacións e as subvencións concedidas para tales actuacións, tal como dispón o artigo 48.5 do Real decreto 2066/2008, do 12 de decembro, polo que se regula o Plan estatal de vivenda e rehabilitación 2009-2012.4. Requisitos. Para os efectos de obter as axudas previstas nas presentes normas de procedemento, será necesario cumplir os seguintes requisitos: – As obras proxectadas deberán obter a preceptiva licenza municipal de obras, e a edificación ou vivenda ter uso residencial unha vez rematadas as actuacións. – As obras que se dirixan cara á actuación sobre os elementos comúns do edificio deberán garantir as debidas condicións de coherencia técnica e constructiva co estado de conservación do edificio e das instalacións. – Non poderán subvencionarse actuacións sobre os elementos privativos das vivendas, as obras das cales non consigan obter as debidas condicións de adecuación de habitabilidade, salvo caso debidamente xustificado. – As obras que precisen certificado final de obra, unha vez rematadas, deberán de acadar a preceptiva licenza de primeira ocupación.5. Criterios obxectivos de concesión das subvencións.1. Se o orzamento establecido para estas subvencións non fose suficiente para o pago de todas as solicitudes, aplicarase o criterio de prioridade da orde de entrada das solicitudes coa integridade dos requisitos e da documentación esixida para cada caso. N OFICIAL DA PROVINCIA DA CORUÑAOLETÍN OFICIAL DE LA PROVINCIA DE A CORUÑA. Non se admitirán solicitudes de axudas unha vez que o presidente da comunidade comunique o inicio das obras do edificio. Se as anualidades previstas no convenio non foran suficientes para dar cobertura ás subvencións solicitadas para cada ano, a atribución das subvencións a cada unha das anualidades farase segundo o criterio de prioridade establecido no punto anterior.6. Actuacións subvencionables. As vivendas rehabilitadas obxecto dos distintos tipos de actuacións subvencionables a través das presentes bases destinaranse a residencia habitual e permanente do propietario ou ó aluguer. Considéranse gastos subvencionables aqueles que de xeito indubitable respondan á natureza da actuación de rehabilitación subvencionada e se realicen con anterioridade á finalización do período de xustificación. Será motivo de denegación da actuación o feito de que as obras de rehabilitación solicitadas estiveran realizadas con anterioridade á resolución provisional da concesión da actuación na área de rehabilitación do centro histórico a efectos de subvención. As devanditas actuacións de rehabilitación estarán incluídas nos seguintes tipos: A.–Rehabilitación de edificios. As actuacións de rehabilitación axustaránse estrictamente ó Plan especial de protección e rehabilitación aprobado polo Concello, e non financiarán en ningún caso as intervencións que supoñan baleirado da edificación obxecto de rehabilitación. Serán subvencionables as actuacións nos elementos comúns das edificacións tales como: adecuación do acceso para persoas con discapacidade, adecuacións ás condicións de protección fronte a incendios, adecuación ás condicións de ornato e salubridade, estanqueidade fronte á choiva, seguranza estructural, adecuación de evacuación de auga de choiva e saneamento, e adecuación dos sistemas de aforro enerxético. B.–Rehabilitación de vivendas. Serán subvencionables as seguintes actuacións: accesibilidade de persoas con discapacidade, existencia e correcto funcionamento de servizos sanitarios e cociñas, existencia e correcto funcionamento das instalacións eléctricas, existencia e correcto funcionamento das instalacións de saneamento e fontanería, existencia e correcto funcionamento de extracción de fumes e ventilación, illamento térmico, illamento acústico, adecuación distristribución de espazos interiores, iluminados e ventilados e sistema de aforro enerxético.7. Orzamento protexido.1. O orzamento protexido será o custo real das actuacións de rehabilitación determinado pola suma do prezo total do contrato de execución das obras, os honorarios facultativos de proxecto e dirección, as cotas do imposto sobre o valor engadido, da taxa por licencia urbanística e da taxa por ocupación da vía pública satisfeitas por razón das actuacións.2. O custo máximo da execución material das obras, para os efectos do cálculo das axudas, non poderá exceder do que resulte da aplicación da base de prezos por unidades de obra elaborado para este fin pola Oficina de Rehabilitación, ou dos prezos contradictorios para unidades especiais non contemplados en dita base, informados de conformidade pola Oficina Municipal de Rehabilitación.3. A contía mínima do orzamento protexido por vivenda rehabilitada ou que participe nos custos de rehabilitación será de 3.000 €, consonte ao disposto polo artigo 8 da ordenanza reguladora.8. Contía das subvencións. As axudas económicas previstas terán o carácter de subvención a fondo perdido, poderán dirixirse a calquera das actuacións sinaladas no artigo 3 da presente ordenanza e financiarán parcialmente as actuacións de rehabilitación nas proporcións e cantidades que se reflictan nos artigos 6 e 7 das presentes bases. As subvencións concederanse no marco dos acordos asinados entre o Concello de Muros, Instituto Galego da Vivenda e Solo e o Ministerio de Fomento. As devanditas actuacións serán informadas en todos os casos polos técnicos da Oficina Municipal de Rehabilitación; os cales, previo trámite de obtención da licenza e aprobación inicial das axudas, darán traslado ó expediente á Delegación Provincial da Consellería de Vivenda para que esta, se o considera oportuno, conceda a cualificación provisional e logo a definitiva. As axudas a conceder serán as seguintes: 1.–Axudas sobre o importe da execución das obras de rehabilitación de vivendas e de edificios destinados a vivenda unifamiliar, incluídas as obras en elementos comúns que acompañen complementariamente ás de rehabilitación de vivenda.2.–Axudas sobre o importe da execución das obras para os elementos comúns dos edificios de vivendas. Establécese unha axuda por importe máximo do 25% do custo das obras executadas, para os elementos comúns dos edificios de vivendas seguintes: cubertas, fachadas, incluídas carpinterías de madeira e elementos de interese arquitectónico. A contía máxima das subvencións determinarase en función dos ingresos familiares ponderados (IFP) dos solicitantes cando estes teñan constituída a súa residencia habitual e permanente nas vivendas a rehabilitar ou estas se rehabiliten con tal fin, aplicando os seguintes tipos de subvención: IFP < 21.000 euros. Tipo de subvención: 50%. IFP ≤ 33.000 euros. Tipo de subvención: 40%. IFP > 33.000 euros. Tipo de subvención: 30%. En ningún caso a contía máxima da subvención non poderá exceder de 11.600 € por vivenda. Os niveis de ingresos familiares ponderados contidos no apartado 1 revisaranse no mes de xaneiro de cada ano, aplicando a variación porcentual experimentada polo índice xeral de prezos de consumo no período de 12 meses inmediatamente anteriores. Axudas municipais O Concello concederá unha subvención lineal equivalente ó custo do imposto sobre construccións correspondente ás intervencións de que se trata.9. Solicitudes de documentación.1.–As solicitudes para calquera das axudas presentaranse en instancia normalizada.1.1) DNI/NIF da/do solicitante e/ou propietarias/os, se é o caso.1.2) Memoria adaptada á seguinte estrutura: a) Descrición do tipo de actuación que se vai levar a cabo. b) Superficie útil da vivenda. c) Presuposto de execución detallado por unidades de obra con medición e prezo (asinado poio contratista, promotor ou poio técnico competente, de ser o caso). d) Prazo máximo de execución das obras. e) Fotografías a cor da fachada do edificio e das zonas que se van rehabilitar. f) No caso de actuacións en elementos comúns do inmoble, cotas de participación de cada unha das vivendas sobre estes.1.3) Se é o caso, proxecto de execución das obras asinado polo técnico competente.1.4) Documento acreditativo da titularidade das vivendas por parte da/do(s) solicitante(s) ou contrato de arrendamento e autorización da/do propietaria/o do inmoble para realizar as obras, no caso de que o solicite a/o arrendataria/o.1.5) Licenza municipal de obras.1.6) Declaración xurada de que dedicará a vivenda a residencia habitual e permanente ou alugamento durante un prazo mínimo de 5 anos desde a finalización das obras.1.7) No caso de remodelación de edificios, declaración xurada de que o destino destes será para vivenda.1.8) Certificación de conta bancaria a nome da/do(s) solicitante(s). 1.9) Declaración xurada das subvencións ou axudas solicitadas ou percibidas por parte doutras entidades públicas ou privadas, nacionais ou estranxeiras para o financiamento da mesma actuación ou proxecto para o que se solicita subvención.1.10) Declaración responsable de atoparse ó corrente no cumprimento das súas obrigas tributarias, incluíndo as municipais, e fronte á Seguridade Social, en todo caso antes da proposta de resolución deberá achegar as correspondentes certificacións expedidas pola Delegación de Facenda, da Tesourería municipal e da Tesourería Territorial da Seguridade Social.1.12) No caso de existir mais dun propietario, autorización deles a un dos propietarios para a xestión, tramitación e cobro da subvención.1.13) Outros documentos que, se é o caso, resulten necesarios como complemento da documentación anterior.10. Prazo de presentación das solicitudes. Poderán presentarse solicitudes desde o día seguinte ó da publicación desta convocatoria no Boletín Oficial da Provincia da Coruña ata o esgotamento do crédito orzamentario e como máximo ata o 10 de febreiro de 2013.11. Procedemento de tramitación das subvencións.1. O procedemento de tramitación será o previsto na Ordenanza de axudas á rehabilitación e no anexo I do convenio de colaboración entre o Concello e o Instituto Galego da Vivenda e Solo, para a tramitación dos expedientes de rehabilitación e financiamento dos gastos de mantemento das oficinas municipais de rehabilitación-portelos únicos de información e xestión do Plan de vivenda e rehabilitación 2009-2012 e doutras actuacións das políticas de vivenda, asinado o día 14 de maio de 2012.3. O órgano encargado de tramitar os expedientes é a Oficina de Rehabilitación do Concello de Muros, a Xunta de Goberno Local é o órgano competente para a resolución das subvencións, previa a concesión das cualificacións provisionais e definitivas de rehabilitación, por parte do órgano competente da Xunta de Galicia. Os acordos da Xunta de Goberno Local de concesión ou denegación das subvencións poñen fin á vía administrativa.4. As cualificacións provisionais e definitivas de rehabilitación expedidas polo órgano competente da Comunidade Autónoma, así como as autorizacións para obter o financiamento convido solicitado ou, de ser o caso, as resolucións polas que se denegan, remitiranse aos interesados pola Oficina de Rehabilitación.5. O prazo para executar as obras virá determinado na cualificación provisional. En todo caso, as obras deberán de rematar antes do 1 de novembro da anualidade á que se impute a axuda. O incumprimento deste prazo poderá determinar a perda da subvención solicitada.6. O prazo máximo para resolver e notificar a resolución de concesión da subvención é de tres meses contados a partir da comunicación á Oficina de Rehabilitación do remate das obras.12. Prazo para a xustificación do remate das obras e do gasto.1. A xustificación do remate das obras e do seu custo deberá presentarse no prazo de un mes desde o remate destas.2. A efectiva execución das obras e o seu custo terá que acreditarse mediante presentación, en orixinal ou fotocopia compulsada, de facturas emitidas pola empresa contratada para o efecto, coa sinatura do técnico competente se a naturaza dos traballos así o esixise, así como os seus correspondentes xustificantes de pagamento.3. As facturas reunirán en todo caso os seguintes requisitos: nome, razón social, enderezo e DNI ou CIF de quen emite a factura, IVE desagregado, nome, enderezo, DNI ou CIF do pagador e forma de pago. Deberá quedar claramente descrito o producto vendido ou o servizo prestado.4. Os pagos deberán acreditarse a través de transferencia bancaria, certificación bancaria ou extracto de pago, nos que queden claramente identificados o receptor e o emisor do pago. Non se admitirán os pagos en efectivo.13. Denegación e revogación das subvencións. Serán causas de denegación ou revogación das subvencións, ademais da de non reunir as condicións indicadas nas bases 2, 4, 5 e 6, as seguintes: 1. A comisión de infraccións urbanísticas graves ou moi graves nas obras de rehabilitación subvencionadas.2. O incumprimento dos prazos para a execución das obras ou para a xustificación dos gastos.3. A incorrecta execución das obras de rehabilitación apreciada polos técnicos da Oficina de rehabilitación.4. O impedimento ou obstrucción grave, por parte do promotor ou o contratista, á supervisión das obras por parte dos técnicos da Oficina de rehabilitación.5. Non destinar a vivenda rehabilitada a residencia habitual e permanente polo prazo mínimo de cinco anos.14. Pago das subvencións.1. O pago realizarase pola contía que resulte de aplicar o disposto na base 8 ao custo final efectivamente xustificado das actividades subvencionadas.2. Con carácter previo ao pago das subvencións, as persoas beneficiarias deberán presentar certificado de estar ao corrente dos pagos da Seguridade Social, Facenda (Axencia Estatal da Administración Tributaria e Xunta de Galicia) e Concello.15. Compatibilidade e incompatibilidade.1. As subvencións son compatibles con calquera outra, pública ou privada, que se puider conceder para a mesma finalidade, salvo as previstas polo programa RENOVE, regulado polo capítulo IV do título II, do Real decreto 2066/2008 e no capítulo VI do título II do Decreto 402/2009.2. En ningún caso as subvencións concorrentes con cargo aos orzamentos das administracións públicas financiadotas poderán exceder do 75% do custo do orzamento protexido das obras, de conformidade co disposto polo artigo 17º.3 da Lei 9/2007, de subvencións de Galicia.16. Crédito orzamentario e contía.1. A presente convocatoria ten carácter de tramitación anticipada de gasto.2. A contía do crédito orzamentario de cada ano será a correspondente ás achegas do Ministerio de Fomento e do Instituto Galego de Vivenda e Solo para rehabilitación de edificios e vivendas que figuran na fase 10.ª do convenio para a rehabilitación do casco histórico. As contías máximas das citadas achegas por anualidades, segundo figura no convenio, son as seguintes: Anualidade 2013: 112.600 €. Anualidade 2014: 139.200 €. Anualidade 2015: 232.000 €. Os compromisos de gasto plurianuais quedan sometidos á condición suspensiva de existencia de crédito adecuado e suficiente nos respectivos orzamentos de imputación., de conformidade co establecido no artigo 174.1 do TRLRFL.3. Non poderán outorgarse subvencións por contías superiores ás previstas no punto anterior, salvo que se cumpran as condicións previstas polo artigo 31.2 da Lei de 9/2007 de subvencións de Galicia.17. Tratamento de datos de carácter persoal. Os datos das persoa solicitante serán incorporados aos ficheiros municipais, cuxa finalidade é a instrucción do procedemento para a concesión das subvencións reguladas por estas bases, a práctica das publicacións, comunicacións e notificacións de obrigado cumprimento, o seguimento e comprobación das actividades subvencionadas e demais actuacións previstas na normativa legal para a conclusión do proceso de subvencións, polo que a súa achega é obrigatoria. Os ditos datos serán tratados e protexidos de acordo co previsto na Lei 30/1992, do 26 de novembro, de réxime xurídico das administracións públicas e do procedemento administrativo común e na Lei 15/1999, do 13 de decembro, de protección de datos de carácter persoal, sendo responsable do seu tratamento a Oficina de Rehabilitación do Concello de Muros, ante a cal se poderán exercer os dereitos de acceso, rectificación, cancelación e oposición. De conformidade co disposto polo artigo 14.1. ñ) da Lei 9/2007 de subvencións de Galicia, infórmase aos interesados da existencia do Rexistro Público de Subvencións.18. Normativa de aplicación. No non previsto nestas bases, será de aplicación a Lei 9/2007, do 13 de xuño, de subvencións de Galicia; a Lei 38/2003, do 17 de novembro, xeral de subvencións e o Real decreto 887/2006, do 21 de xullo, polo que se aproba o seu regulamento, nos seus preceptos básicos; o Real decreto 2066/2008, do 12 de decembro, polo que se regula o Plan estatal de vivenda e rehabilitación 2009-2012; o Decreto 402/2009, do 22 de outubro, polo que se establecen as axudas públicas en materia de vivenda a cargo da Comunidade Autónoma de Galicia e se regula a xestión das previstas no Real decreto 2066/2008, do 12 de decembro, para o período 2009-2012; a Lei 8/2012, do 29 de xuño, de vivenda de Galicia, a Ordenanza reguladora das axudas á rehabilitación de edificios e vivendas en execución do Plan especial de protección e rehabilitación do conxunto histórico artístico de Muros, aprobado polo pleno do Concello en sesión celebrada o 9 de maio de 2008, e, con carácter supletorio, a Ordenanza xeral reguladora da axudas á rehabilitación de vivendas e edificios da área de rehabilitación do conxunto histórico da vila de Muros, aprobada polo Pleno da Corporación na sesión que tivo lugar o día 29 de novembro de 2007. Muros 9 de xaneiro de 2013. A ALCALDESA Dna. Caridad González Cerviño